คือว่ามีอะไรกับแฟนแล้วหลั่งใน วันที่6ตอนเป็นปจด.ค่ะแต่ว่าเหมือนปจด.จะหมดวันนั้นแล้วด้วย วันถัดไปก็กินยาคุมฉุกเฉินตามแล้วมีเลือดออกประมาน4-5หยดแล้วก็ไม่มีอีก มามีเลืแดออกอีกทีคือวันที่7หลังจากกินยาฉุกเฉินค่ะแค่1วัน อยากทราบว่าอาการมันคืออะไร แล้วมีโอกาสท้องหรือป่าวคะ
สวัสดีค่ะ หากได้มีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปส่วนเลือดที่ออกในวันที่ 7 ซึ่งเกิดหลังจากทานยาคุมฉุกเฉินไป 1 วัน ไม่น่าเป็นเลือดที่เกิดจากผลข้างเคียงของยาคุม แต่อาจเป็นเลือดประจำเดือนที่ค้างอยู่ในมดลูก ซึ่งยังออกมาไม่หมดได้ โดยหากเลือดออกมาไม่นานเกิน 1-2 วัน ก็ไม่ได้ถือว่าผิดปกติอะไร และไม่ได้เป็นการบอกว่าจะมีการตั้งครรภ์เกิดขึ้นแต่อย่างใดค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินไปโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ